pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-นายกรัฐมนตรีเผย ครม. ไม่เลื่อนวันหยุดราชการประจำเดือนพฤษภาคม 2563
วันอังคารที่ 28 เมษายน 2563
นายกรัฐมนตรีเผย ครม. ไม่เลื่อนวันหยุดราชการประจําเดือนพฤษภาคม 2563
นายกรัฐมนตรีเผย ครม. ไม่เลื่อนวันหยุดราชการประจําเดือนพฤษภาคม 2563
วันนี้ (28 เม.ย. 63) เวลา 13.00 น. ณ โถงบัญชาการ ตึกบัญชาการ 1 ทําเนียบรัฐบาล หลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม แถลงผลการประชุมคณะรัฐมนตรีเกี่ยวกับการแก้ไขปัญหาสถานการณ์การแพร่ระบาดของเชื้อไวรัสโควิด-19 โดยไม่เลื่อนวันหยุดราชการประจําเดือนพฤษภาคม 2563 ดังนี้
นายกรัฐมนตรีรายงานถึงผลการประชุมคณะรัฐมนตรีว่าจะไม่มีการเลื่อนวันหยุดราชการประจําเดือนพฤษภาคม 2563 ให้เป็นวันหยุดของรัฐวิสาหกิจหรือวันหยุดแรงงาน ตามปกติ แต่ขอให้เพิ่มความเข้มงวดของมาตรการ Social Distancing เพื่อลดการแพร่ระบาดของเชื้อไวรัสโควิด-19 นอกจากนี้ ให้มีการขยายระยะเวลางดเดินทางเข้า – ออก ทั้งทางบก ทางเรือ และทางอากาศ ของประเทศไทยเป็นการชั่วคราว จนถึงวันที่ 31 พ.ค. 63 เนื่องจากสายการบินในหลายประเทศก็หยุดให้บริการ เหลือเพียงการขนส่งสินค้า และการนําคนไทยกลับจากต่างประเทศ รวมถึง ยังคงมาตรการเคอร์ฟิวในช่วงเวลาเดิม คือ 22.00 น. - 04.00 น. รวมถึงมาตรการงดหรือชะลอการเดินทางข้ามจังหวัด เพื่อลดการแพร่ระบาด อย่างไรก็ตาม ประชาชนยังคงต้องระมัดระวังการทํากิจกรรมในพื้นที่ที่มีความแออัด เช่น กิจกรรมทางศาสนา เพื่อสุขภาพของตนเองและครอบครัว
นายกรัฐมนตรี ยังย้ําว่า จะผ่อนปรนมาตรการ แบ่งออกเป็นระยะ แบบค่อยเป็นค่อยไป โดยพิจารณาจากความเสี่ยงของกิจกรรมจากน้อยไปมาก มีมาตรการคู่มือในการตรวจสอบประเมินผล ตามมาตรการสาธารณสุขในพื้นที่เหล่านั้น นอกจากนี้ สถานประกอบการยังเตรียมมาตรการของตนเพิ่มเติม เพื่อสร้างความมั่นใจให้แก่ประชาชนว่าสถานที่นั้นปลอดจากเชื้อไวรัสโควิด-19 เป็น COVID-19 Free เช่น เจ้าหน้าที่พนักงานผ่านการตรวจหาโรคก่อนเปิดให้บริการ ในระดับท้องถิ่นให้ขึ้นอยู่กับกระทรวงมหาดไทย โดยระมัดระวังไม่ให้มีการแพร่ระบาดของเชื้อไวรัสโควิด-19 เพิ่มมากขึ้น
....................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ย้ำ! บอร์ดค่าจ้างขั้นต่ำยังไม่เคาะ  ไตรภาคีมั่นใจเกณฑ์พิจารณาทุกปัจจัยรอบคอบ
วันจันทร์ที่ 27 พฤศจิกายน 2560
ย้ํา! บอร์ดค่าจ้างขั้นต่ํายังไม่เคาะ  ไตรภาคีมั่นใจเกณฑ์พิจารณาทุกปัจจัยรอบคอบ
“จรินทร์” ปลัดแรงงาน ย้ําชัด กระบวนการพิจารณาปรับค่าจ้างขั้นต่ํา ปี 61 ยังไม่ได้ข้อสรุป
สุดท้าย ขณะนี้อยู่ระหว่างการพิจารณาของคณะอนุกรรมการวิชาการและกลั่นกรอง ใช้เกณฑ์พิจารณาบนพื้นฐานปัจจัยเศรษฐกิจรอบด้าน นําข้อมูลผู้ทรงคุณวุฒิมาประกอบการพิจารณารอบคอบ
“จรินทร์” ปลัดแรงงาน ย้ําชัด กระบวนการพิจารณาปรับค่าจ้างขั้นต่ํา ปี 61 ยังไม่ได้ข้อสรุปสุดท้าย ขณะนี้อยู่ระหว่างการพิจารณาของคณะอนุกรรมการวิชาการและกลั่นกรอง ใช้เกณฑ์พิจารณาบนพื้นฐานปัจจัยเศรษฐกิจรอบด้าน นําข้อมูลผู้ทรงคุณวุฒิมาประกอบการพิจารณาอย่างรอบคอบ
นายจรินทร์ จักกะพาก ปลัดกระทรวงแรงงาน เปิดเผยถึงหลักเกณฑ์การพิจารณาการปรับค่าจ้าง
ขั้นต่ําในปี 2561 ว่า ขณะนี้กระบวนการพิจารณายังไม่ได้ข้อสรุปสุดท้ายว่ามีการปรับอัตราค่าจ้างขั้นต่ําออกมาเป็นเท่าไหร่ อย่างไร ซึ่งยังอยู่ในขั้นตอนการพิจารณาของของคณะอนุกรรมการวิชาการและกลั่นกรองที่จะต้องพิจารณาประกอบหลักเกณฑ์ต่างๆ โดยได้กําหนดแนวทางการใช้สูตรคํานวณที่มีการเพิ่มเติมตัวชี้วัดจากปัจจัยทางเศรษฐกิจให้ครอบคลุมมากยิ่งขึ้น ทั้งนี้ ปัจจัยที่เกี่ยวข้อง อาทิ ข้อเท็จจริงเกี่ยวกับอัตราค่าจ้างที่ลูกจ้างได้รับในปัจจุบัน ดัชนีชี้วัดค่าครองชีพ อัตราค่าเฉลี่ยเงินเฟ้อ มาตรฐานค่าเฉลี่ยค่าครองชีพ ต้นทุนการผลิตราคาสินค้าและบริการ ความสามารถในการประกอบธุรกิจ ผลิตภาพแรงงาน ผลิตภัณฑ์มวลรวมของประเทศ หรือ (จีดีพี) รวมทั้งคํานึงถึงสภาพเศรษฐกิจและสังคมในปัจจุบัน
ปลัดกระทรวงแรงงาน ยังกล่าวต่อว่า การพิจารณาการปรับอัตราค่าจ้างขั้นต่ําในแต่ละครั้งจะมีคณะกรรมการค่าจ้าง เป็นระบบไตรภาคี มีผู้แทนทั้งฝ่ายลูกจ้าง นายจ้าง และภาครัฐ ฝ่ายละ ๕ คน โดยมีผู้ทรงคุณวุฒิด้านต่างๆ จากหลายหน่วยงาน อาทิ สํานักงานคณะกรรมการการพัฒนาเศรษฐกิจและสังคมแห่งชาติ (สศช.) ธนาคารแห่งประเทศไทย และกระทรวงพาณิชย์ เป็นต้น ที่จะให้ข้อมูลต่อคณะกรรมการเพื่อประกอบการพิจารณาอัตราค่าจ้างตามหลักการดังกล่าวอีกด้วย
“ค่าจ้างขั้นต่ําเป็นเครื่องมือในการปกป้องแรงงานแรกเข้าสู่ตลาดแรงงาน เพื่อมิให้แรงงานแรกเข้าทํางานถูกปฏิบัติจากนายจ้างอย่างไม่เป็นธรรม หรือจ่ายค่าจ้างที่ต่ําจากที่ควรจะเป็น แต่หากแรงงานได้พัฒนายกระดับฝีมือของตนเองให้มีมาตรฐาน เพื่อเพิ่มศักยภาพและผลิตภาพของงานได้อย่างมีประสิทธิภาพ ก็จะได้รับค่าจ้างตามมาตรฐานฝีมือแรงงานที่สูงกว่าค่าจ้างขั้นต่ํา ซึ่งขณะนี้ประกาศใช้แล้ว 67 สาขาอาชีพและอยู่ระหว่างรอประกาศอีก 16 สาขาอาชีพ ทั้งนี้ การที่จะเข้าสู่ประเทศไทย 4.0 ทุกฝ่ายควรจะให้ความสําคัญกับศักยภาพแรงงานเป็นลําดับแรก” ปลัดกระทรวงแรงงาน กล่าวในท้ายสุด
-----------------------------------------------------
กลุ่มงานโฆษกและการข่าว/
กองเผยแพร่และประชาสัมพันธ์/
ชนินทร เพ็ชรทับ – ข่าว/
27 พฤศจิกายน 2560
รัฐบาลไทย-ข่าวทำเนียบรัฐบาล-รมช.ลักษณ์ อนุญาตให้ตัวแทนเกษตรกรชาวสวนยาง 16 จังหวัดภาคใต้เข้าพบ
วันพฤหัสบดีที่ 7 ธันวาคม 2560
รมช.ลักษณ์ อนุญาตให้ตัวแทนเกษตรกรชาวสวนยาง 16 จังหวัดภาคใต้เข้าพบ
รมช.ลักษณ์ อนุญาตให้ตัวแทนเกษตรกรชาวสวนยาง 16 จังหวัดภาคใต้เข้าพบ พร้อมรับฟังข้อเสนอแนวทางในการปรับปรุงและพัฒนาการบริหารยางพารา
นายลักษณ์ วจนานวัช รัฐมนตรีช่วยว่าการกระทรวงเกษตรและสหกรณ์ เปิดเผยภายหลังอนุญาตให้ตัวแทนเกษตรกรชาวสวนยาง 16 จังหวัดภาคใต้เข้าพบ ณ กระทรวงเกษตรและสหกรณ์ ว่า กลุ่มเกษตรกรชาวสวนยางเข้าพบเพื่อนําเสนอข้อเรียกร้องที่จะเป็นประโยชน์ต่อความยั่งยืนทางอาชีพการทําสวนยางและอุตสาหกรรมยางของประเทศ โดยผู้แทนได้นําเสนอข้อปรับปรุงเพิ่มเติม ซึ่งทางสมาคมคิดว่าข้อมูลที่เกี่ยวข้องกับจํานวนเกษตรกร พื้นที่การปลูกยาง และอุตสาหกรรมยางต่าง ๆ สมควรจะมีการร่วมกันพัฒนา เพื่อให้เป็นฐานข้อมูลเดียวกัน เพื่อใช้ในการตัดสินใจได้อย่างถูกต้องและมีประสิทธิภาพ เช่น การใช้เทคโนโลยี เป็นต้น ซึ่งกระทรวงเกษตรฯ และการยางแห่งประเทศไทย มีความตั้งใจที่จะทําเรื่องนี้ให้เป็นผลสัมฤทธิ์
ทั้งนี้ สมาคมเกษตรกรชาวสวนยาง ได้เสนอแนวทางการปฏิรูปยางพาราไทย ได้แก่ 1) การปฏิรูปเกษตรกรชาวสวนยาง ซึ่งสมาคมดังกล่าวดูแลเกษตรกรรายย่อยเป็นส่วนใหญ่ มีจํานวนหลายแสนคน จึงเสนอให้ปฏิรูปตัวเอง โดยใช้หลักการให้เกษตรกรรายย่อยต้องพึ่งพาตนเองได้ และอยู่อย่างพอเพียง รวมถึงต้องลดการขอความช่วยเหลือจากทางภาครัฐ 2) การปฏิรูปสวนยาง ให้เปลี่ยนการทําสวนยางเชิงเดี่ยวให้เป็นการทําสวนยางอย่างยั่งยืน ซึ่งจะทําให้เกษตรกรมีภูมิคุ้มกันที่สูงขึ้น โดยเพิ่มพื้นที่การปลูกพืชอื่น ๆ เช่น การปลูกพืชแซมยาง 3) ปฏิรูปการผลิตและการแปรรูป ส่งเสริมให้เกษตรกรรายย่อยรวมตัวกันเป็นกลุ่มอาชีพ กลุ่มวิสาหกิจชุมชน หรือสหกรณ์ชาวสวนยาง เพื่อรวบรวมน้ํายางมาแปรรูปเพื่อสร้างมูลค่าเพิ่ม และถ้ามีขีดความสามารถเพิ่มขึ้นก็จะสามารถทําการตลาดได้ และ 4) ปฏิรูปการตลาด โดยลดพื้นที่ในการปลูกยาง ไม่จําเป็นต้องปลูกยางเพียงอย่างเดียว จึงอยากให้ภาครัฐเข้ามาสนับสนุนพืชอื่นทดแทน ขณะเดียวกันขอให้มีการใช้ยางภายในประเทศเพิ่มมากขึ้น
ทั้งนี้ ได้มีการหารือถึงการตั้งคณะทํางานขึ้นมาทํางานร่วมกัน เพื่อดูแลแนวทางที่สมาคมเสนอมา ให้มีรูปแบบที่มีความชัดเจน ซึ่งจะทําให้การทําสวนยางรายย่อยให้มีความยั่งยืน และเกิดผลในการปฏิบัติ จึงได้มอบหมายให้ นายสุพัฒน์ เอี้ยวฉาย ในฐานะที่จะได้รับการแต่งตั้งเป็นเลขานุการรัฐมนตรีว่าการกระทรวงเกษตรและสหกรณ์ ทําหน้าเป็นประธานคณะทํางาน โดยกระทรวงเกษตรฯ และสมาคมจะเสนอรายชื่อผู้ที่จะมาร่วมในคณะทํางานต่อไป
นอกจากนี้ สมาคมยังได้มีข้อเสนอเพิ่มเติม ได้แก่ 1) ขอให้มีตัวแทนเกษตรกรรายย่อยเข้าไปมีส่วนร่วมในการกํากับดูแลเรื่องยาง 2) ขอมีส่วนร่วมในการนําเสนอกลยุทธเพิ่มเติมที่จะทําให้ยุทธศาสตร์ยางพารา 20 ปี เป็นผลสัมฤทธิ์และเป็นประโยชน์ต่อพี่น้องเกษตรกรชาวสวนยางรายย่อย สามารถปฏิบัติได้จริง และ 3) อยากให้มีการปรับปรุงระเบียบภายในของการยางแห่งประเทศไทย ตามมาตรา 49(5) กรณีกฎหมายให้สามารถนําเงินค่าทําเนียมการนําออกยางร้อยละไม่เกิน 7 ไปเป็นสวัสดิการให้กับเกษตรกรชาวสวนยาง จึงอยากเสนอให้เกษตรกรชาวสวนยางรายย่อยรวมถึงผู้กรีดยางได้รับประโยชน์จากเงินก้อนนี้ด้วย แต่เป็นการบริหารจัดการแบบมีส่วนร่วมจากภาคเกษตรกร แต่ไม่ต้องการให้เป็นการให้แบบสงเคราะห์อย่างเดียว เพื่อให้เงินกองทุนเติบโตขึ้น
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-รมช.ศธ. กล่าวในงานยุทธศาสตร์การศึกษาของ ซีพี ออลล์
วันพฤหัสบดีที่ 9 พฤศจิกายน 2560
รมช.ศธ. กล่าวในงานยุทธศาสตร์การศึกษาของ ซีพี ออลล์
ม.ล.ปนัดดา ดิศกุล รัฐมนตรีช่วยว่าการกระทรวงศึกษาธิการ ปาฐกถาพิเศษ เรื่อง ‘มุมมองทางการศึกษา 4.0 คุณธรรม-ความเพียร-ซื่อสัตย์สุจริต-รู้รักสามัคคี’ ในงาน ซีพี ออลล์ กับยุทธศาสตร์การศึกษา 2561
เมื่อเช้าวันนี้ (8 พ.ย. 60) เวลา 09.30 น. ม.ล.ปนัดดา ดิศกุล รัฐมนตรีช่วยว่าการกระทรวงศึกษาธิการ ปาฐกถาพิเศษ เรื่อง ‘มุมมองทางการศึกษา 4.0 คุณธรรม-ความเพียร-ซื่อสัตย์สุจริต-รู้รักสามัคคี’ ในงาน ซีพี ออลล์ กับยุทธศาสตร์การศึกษา 2561 ณ ห้องประชุม Auditorium (ชั้น 16) อาคาร ซีพี ออลล์ อะคาเดมี่ สถาบันการจัดการปัญญาภิวัฒน์ (พีไอเอ็ม) ถนนแจ้งวัฒนะ อ.ปากเกร็ด จ.นนทบุรี
ม.ล.ปนัดดา กล่าวต่อผู้เข้าร่วมงานสัมมนาซึ่งประกอบด้วยผู้บริหาร ซีพี ออลล์ ครูอาจารย์ รองผู้ว่าราชการจังหวัดนนทบุรี ศึกษาธิการจังหวัดนนทบุรี ปทุมธานี นักเรียน นิสิต นักศึกษา ในความตอนหนึ่งว่า... ความเป็นนักการศึกษาที่ดี โดยคํานิยามที่ครูอาจารย์สั่งสอนอบรมกันมา คือ ความขยันหมั่นศึกษา รักการขวนขวายค้นคว้า ชอบการอ่าน ที่จะทําให้ผู้เป็นนักเรียนเกิดพลานุภาพในการเป็นนักการศึกษาที่มีพร้อมทั้งความรู้และคุณธรรมจริยธรรม การอ่านสอนให้บุคคลคิด ใช้วิจารณญาณในการศึกษาค้นคว้าต่อไป และการใช้ดุลยพินิจเกี่ยวกับความเชื่อมั่นและการปฏิบัติในเรื่องหนึ่งๆ ได้อย่างเหมาะสมและมีความถูกต้อง
รมช.ศธ. กล่าวย้ําเน้นต่อครูอาจารย์ผู้เข้าร่วมกิจกรรมว่า ต้องช่วยกันบอกกล่าวแก่ลูกหลานเยาวชนด้วยความจริงใจ ให้เขาเห็นว่าเราหวังดี มองเขาทุกคนเสมือนลูกหลาน และเป็นญาติพี่น้องกันทั้งประเทศ บอกกับลูกหลานด้วยว่า การค้นคว้าและการอ่านหนังสือ ซึ่งไม่ใช่การอ่านจากโซเชียลมีเดียเท่านั้น จะทําให้ได้รับความรู้ในเรื่องนั้นๆ อย่างลึกซึ้งยิ่งขึ้น การอ่านและการศึกษาค้นคว้า ย่อมทําให้เราได้มีความรู้ในสิ่งที่เราอ่านเพิ่มขึ้นเรื่อยๆ ยิ่งอ่านมาก ความแตกฉานในเรื่องนั้นๆ ตลอดจนการใช้คําศัพท์แสงใหม่ๆ จะยิ่งเพิ่มพูนทวีคูณ รวมถึงการใช้ภาษาได้อย่างถูกต้อง มีความไพเราะ สมกับเป็นทั้งนักการศึกษาและนักบริหารในอนาคตอันใกล้ การอ่านย่อมทําให้เรารับรู้ในสิ่งต่างๆ ที่ทันโลกทันเหตุการณ์ ทั้งที่เป็นข่าวและความก้าวหน้าในเรื่องความหมุนเวียนเปลี่ยนแปลงของโลก
รมช.ศธ.กล่าวชมเชยและขอบคุณบริษัท ซีพี ออลล์ จํากัด (มหาชน) ที่ได้ให้การสนับสนุนต่อนโยบายทางการศึกษาของรัฐบาล การพิจารณารับลูกหลานเยาวชนเข้าฝึกงานและมีรายได้พิเศษแก่ครอบครัว อีกทั้งสอนให้รู้จักมีความรับผิดชอบต่อหน้าที่ ความตรงต่อเวลา การเรียนรู้และการแก้ไขปัญหาอันมีความหลากหลาย ความยากลําบากที่กลับกลายเป็นความสําเร็จ ซึ่ง ม.ล.ปนัดดา มองว่า ความซื่อตรง ความรับผิดชอบ ได้แก่ ความมีคุณธรรมจริยธรรม การเสริมสร้างนวัตกรรมทางการศึกษาเพื่อให้เกิดการเรียนรู้ที่มีคุณภาพ มีความเพียรและทัศนคติที่ดี ตามพระราชปณิธานของในหลวง ที่ถือเป็นหัวใจของการพัฒนาประเทศ
อนึ่ง ในวันเดียวกันเวลา 13.15 น. ม.ล.ปนัดดา ดิศกุล รัฐมนตรีช่วยว่าการกระทรวงศึกษาธิการ เยี่ยมเยียนพบปะสนทนากับผู้บริหาร ครูอาจารย์ ครูผู้ช่วย นิสิตนักศึกษาฝึกสอน นักเรียน รร.เขมาภิรตาราม และบรรยายพิเศษ เรื่อง ‘ศาสตร์พระราชาจะดํารงอยู่กับลูกหลานตลอดไป และโครงการการใช้ภาษาต่างประเทศทางการทูต (Diplomatic Language)' ณ หอประชุม รร.เขมาภิรตาราม ถนนพิบูลสงคราม ต.สวนใหญ่ อ.เมือง จ.นนทบุรี
*เอกสารทางวิชาการ
สนง.รมช.ศธ. / 8 พ.ย. 60
รัฐบาลไทย-ข่าวทำเนียบรัฐบาล-“ยุติธรรม” ขับเคลื่อนแนวทางการเผยแพร่กฎหมายผ่านรถให้ความรู้กฎหมายเคลื่อนที่
วันพุธที่ 27 กุมภาพันธ์ 2562
“ยุติธรรม” ขับเคลื่อนแนวทางการเผยแพร่กฎหมายผ่านรถให้ความรู้กฎหมายเคลื่อนที่
กระทรวงยุติธรรม ขับเคลื่อนแนวทางการเผยแพร่กฎหมายผ่านรถให้ความรู้กฎหมายเคลื่อนที่
ในวันพุธที่ ๒๗ กุมภาพันธ์ ๒๕๖๒ เวลา ๑๐.๐๐ น.
ณ ลานทิศเหนือ ชั้น ๒ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ กรุงเทพฯ
พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม
เป็นประธานในพิธีเปิดโครงการขับเคลื่อนแนวทางการเผยแพร่กฎหมายเพื่อสร้างการรับรู้ให้แก่ประชาชน
และหน่วยงานภาครัฐ (ปี ๒) รถให้ความรู้กฎหมายเคลื่อนที่ “ชื่นใจคนไทยรู้กฎหมาย”
ตอน “รู้กฎหมายไว้ ใช้กฎหมายเป็น”
เพื่อให้ประชาชนได้เข้าถึงข้อมูลผ่านรูปแบบและวิธีการให้ความรู้ด้านกฎหมายและกระบวนการยุติธรรม
ทั้งในระดับชุมชนห่างไกล และชุมชนเมือง โดยได้กําหนดจัดโครงการฯ ใน ๑๐ จังหวัด ๕๐ จุดทั่วประเทศ ประกอบด้วย กาญจนบุรี ปราจีนบุรี สระบุรี พะเยา น่าน ศรีสะเกษ อุบลราชธานี จังหวัดราชบุรี สงขลา
และตรัง เพื่อ “กระตุ้น” “พัฒนา” “สนับสนุน” และ “บูรณาการ”
โดยเน้นส่งเสริมบทบาทการมีส่วนร่วมของสํานักงานยุติธรรมจังหวัดและศูนย์ยุติธรรมชุมชน
ให้เกิดความร่วมมือและแสดงถึงศักยภาพการช่วยเหลือประชาชนในพื้นที่
ตามแนวคิด “Justice Care ยุติธรรมใส่ใจ”
โดยมี พลตํารวจเอก ดร.เรืองศักดิ์ จริตเอก ที่ปรึกษารัฐมนตรีว่าการกระทรวงยุติธรรม
พลตํารวจเอก ต่อศักดิ์ สอาดพรรค คณะทํางานรัฐมนตรีว่าการกระทรวงยุติธรรม
พร้อมด้วยผู้บริหารและบุคลากรในสังกัดกระทรวงยุติธรรม เข้าร่วมฯ
โอกาสนี้ รองนายกรัฐมนตรีและรัฐมนตรีว่าการกระทรวงยุติธรรม กล่าวว่า กระทรวงยุติธรรม
และทุกหน่วยงานในกระบวนการยุติธรรม ร่วมมือกันทํางานเพื่อให้ประชาชนเข้าถึงบริการภาครัฐ
โดยสร้างการรับรู้กฎหมายและกระบวนการยุติธรรมให้แก่ประชาชน
ซื่งเป็นแนวทางที่สําคัญในการลดความเหลื่อมล้ําและสร้างความเท่าเทียมทางสังคม
ในการเข้าถึงบริการงานยุติธรรม และบูรณาการความร่วมมือระหว่างหน่วยงานภาครัฐในระดับพื้นที่
เพื่อสร้างความเป็นธรรมและความเชื่อมั่นกระบวนการยุติธรรมในภาพรวมของประเทศ
โดยเฉพาะสําหรับคนไทยในท้องถิ่น ๓๐ ล้านคน ให้สามารถใช้ชีวิตในสังคมได้อย่างอยู่รอดปลอดภัย
และถ่ายทอดแนวคิดนี้สู่ลูกหลานเพื่อที่จะเป็นส่วนหนึ่งในการสร้างสังคมที่จะเคารพกฎหมาย
อันจะนําไปสู่การอํานวยความยุติธรรม ลดความเหลื่อมล้ํา ขจัดความทุกข์ยาก
สร้างประชาสามัคคี ส่งเสริมคนดีสู่สังคม
รัฐบาลไทย-ข่าวทำเนียบรัฐบาล-รัฐมนตรีช่วยฯ สมชาย ประชุมหัวหน้าส่วนราชการและภาคเอกชนในพื้นที่ภาคใต้ จ.ชุมพร
วันจันทร์ที่ 20 สิงหาคม 2561
รัฐมนตรีช่วยฯ สมชาย ประชุมหัวหน้าส่วนราชการและภาคเอกชนในพื้นที่ภาคใต้ จ.ชุมพร
ายสมชาย หาญหิรัญ รัฐมนตรีช่วยว่าการกระทรวงอุตสาหกรรม เป็นประธานการประชุมหัวหน้าส่วนราชการและภาคเอกชน พื้นที่ภาคใต้ (กลุ่มจังหวัดภาคใต้ฝั่งอันดามัน และกลุ่มจังหวัดภาคใต้อ่าวไทย) ณ โรงแรมลอฟ์ทมาเนีย อําเภอเมือง จังหวัดชุมพร
วันนี้ (20 สิงหาคม 2561) เวลา 09.00 น. นายสมชาย หาญหิรัญ รัฐมนตรีช่วยว่าการกระทรวงอุตสาหกรรม เป็นประธานการประชุมหัวหน้าส่วนราชการและภาคเอกชน พื้นที่ภาคใต้ (กลุ่มจังหวัดภาคใต้ฝั่งอันดามัน และกลุ่มจังหวัดภาคใต้อ่าวไทย) หารือและรับฟังข้อมูลและความต้องการ เพื่อเตรียมนําเข้าประชุมคณะรัฐมนตรีอย่างเป็นทางการนอกสถานที่ ครั้งที่ 6/2561 ในวันที่ 21 สิงหาคม 2561 โดยมีนายสันติ กีระนันทน์ ผู้ช่วยรัฐมนตรีประจํากระทรวงอุตสาหกรรม นางสาวนิสากร จึงเจริญธรรม นายทองชัย ชวลิตพิเชฐ รองปลัดกระทรวงอุตสาหกรรม นางอนงค์ ไพจิตรประภาภรณ์ ผู้ตรวจราชการกระทรวงอุตสาหกรรม นายณพพงศ์ ธีระวร คณะทํางานรัฐมนตรีช่วยว่าการกระทรวงอุตสาหกรรม นายกอบชัย สังสิทธิสวัสดิ์ อธิบดีกรมส่งเสริมอุตสาหกรรม นายณัฐพล รังสิตพล ผู้อํานวยการสํานักงานเศรษฐกิจอุตสาหกรรม ผู้บริหารกระทรวงอุตสาหกรรม อุตสาหกรรมจังหวัด สภาอุตสาหกรรม หอการค้า สภาเกษตร สถาบันการศึกษาในเขตพื้นที่ภาคใต้ ณ โรงแรมลอฟ์ทมาเนีย อําเภอเมือง จังหวัดชุมพร
รัฐมนตรีช่วยว่าการกระทรวงอุตสาหกรรม เปิดเผยว่า จากการหารือกับส่วนราชการ และภาคเอกชนในพื้นที่ภาคใต้ฝั่งอ่าวไทยและฝั่งอันดามัน ได้ข้อสรุปตามข้อเสนอของภาคเอกชนพื้นที่ภาคใต้ 3 ประเด็น เพื่อตอบสนองตามแนวทางการพัฒนาเกษตรอุตสาหกรรมแปรรูปครบวงจร คือ 1.การจัดตั้งออยปาล์มซิตี้ (Oil palm City) เพื่อเป็นการควบคุมคุณภาพของปาล์ม เพิ่มประสิทธิภาพการผลิตสู่การพัฒนาอุตสาหกรรม 4.0 โดยภาคเอกชนในพื้นที่จังหวัดสุราษฎร์ธานี ได้นําเสนอโครงการศูนย์เรียนรู้และส่งเสริม "นวัตกรรมปาล์มน้ํามัน" เพื่อสนับสนุนโครงการ "สุราษฎ์ธานี ออยปาล์มซิตี้" ซึ่งกระทรวงอุตสาหกรรม จะดําเนินการร่วมกับกระทรวงพาณิชย์ กระทรวงวิทยาศาสตร์และเทคโนโลยี มหาวิทยาลัยในพื้นที่ภาคใต้ และภาคเอกชน ในการพัฒนาศูนย์ให้เกิดขึ้นโดยเร็วที่สุด
2.เมืองนวัตกรรมและการออกแบบไม้ยางพาราเพื่อสร้างมูลค่าเพิ่ม และการจัดการมาตรฐานการจัดการป่าไม้ยั่งยืน และรองรับ Industry 4.0 ยกระดับมาตรฐานไม้ยางพาราให้ได้มาตรฐานการจัดการป่าไม้อย่างยั่งยืน (FSC) ส่งเสริมการวิจัยเพื่อเพิ่มมูลค่าอุตสาหกรรมยางพารา ซึ่งกระทรวงอุตสาหกรรมมีศูนย์ปฎิรูปอุตสาหรรมเชิงสร้างสรรค์ (ITC) ที่ จังหวัดสุราษฎ์ธานี เป็นหน่วยงานกลางเชื่อมโยงหน่วยงานเครือข่ายในการบูรณาการบริการด้านการออกแบบและพัฒนาผลิตภัณฑ์เพื่อให้เอสเอ็มอีสามารถยกระดับเพิ่มมูลค่าให้แก่ผลิตภัณฑ์ ซึ่งคาดว่าจะสามารถใช้พื้นที่จัดตั้งโครงการจะตั้งอยู่ที่ อําเภอกันตัง จังหวัดตรัง ขนาดพื้นที่กว่าพันไร่ และ 3.การส่งเสริมและพัฒนางานวิจัย (R&D) ทางด้านสมุนไพร ได้กําหนดพื้นที่จังหวัดสุราษฎร์ธานี เป็นจังหวัดที่มีเครือข่ายสมุนไพรที่เข้มแข็ง ซึ่งปัจจุบันนี้มีโรงงานต้นแบบ คือ วิสาหกิจชุมชนขมิ้นชันปลอดสารพิษ (บ้านตาขุน) ซึ่งกลุ่มเครือข่ายสมุนไพรจังหวัดสุราษฎร์มีความต้องการใช้โรงงานต้นแบบแปรรูปสมุนไพรนี้ ผลิตอาหารให้ได้มาตรฐาน อย. และมาตรฐานผลิตภัณฑ์ (GMP) ด้านอาหาร จึงได้มอบหมายให้กรมส่งเสริมอุตสาหกรรมลงพื้นที่ช่วยเหลือและขยายโรงงานต้นแบบในพื้นที่อื่นๆ เพื่อให้สอดคล้องเป้าหมายการเป็นเมืองแห่งสมุนไพรเอเชีย
รัฐบาลไทย-ข่าวทำเนียบรัฐบาล-สรุปข่าวการประชุมคณะรัฐมนตรี 6 กันยายน 2559
วันอังคารที่ 1 พฤศจิกายน 2559
สรุปข่าวการประชุมคณะรัฐมนตรี 6 กันยายน 2559
วันนี้ (6 กันยายน 2559) เวลา 09.00 น. ณ ห้องประชุม 501 ตึกบัญชาการ 1 ทําเนียบรัฐบาล รองนายกรัฐมนตรี (พลเอก ประวิตร วงษ์สุวรรณ) เป็นประธานการประชุมคณะรัฐมนตรี
รัฐบาลไทย-ข่าวทำเนียบรัฐบาล-ยธ. ประชุมอนุกรรมการกองทุนยุติธรรม พิจารณาคำขอรับความช่วยเหลือจากประชาชน
วันพุธที่ 8 กุมภาพันธ์ 2560
ยธ. ประชุมอนุกรรมการกองทุนยุติธรรม พิจารณาคําขอรับความช่วยเหลือจากประชาชน
นายธวัชชัย ไทยเขียว รองปลัดกระทรวงยุติธรรม เป็นประธานการประชุมคณะอนุกรรมการให้ความช่วยเหลือกรุงเทพมหานครและที่เกินอํานาจของคณะอนุกรรมการให้ความช่วยเหลือประจําจังหวัด ครั้งที่ ๒/๒๕๖๐
ในวันพุธที่ ๘ กุมภาพันธ์ ๒๕๖๐ เวลา ๐๙.๓๐ น.
นายธวัชชัย ไทยเขียว รองปลัดกระทรวงยุติธรรม
เป็นประธานการประชุมคณะอนุกรรมการให้ความช่วยเหลือกรุงเทพมหานคร
และที่เกินอํานาจของคณะอนุกรรมการให้ความช่วยเหลือประจําจังหวัด ครั้งที่ ๒/๒๕๖๐
เพื่อพิจารณาการสนับสนุนเงินหรือค่าใช้จ่ายกองทุนยุติธรรม
ตามคําขอรับความช่วยเหลือจากประชาชน
หรือการขอปล่อยตัวชั่วคราวผู้ต้องหาหรือจําเลย ประจําเดือนมกราคม ๒๕๖๐
โดยมีคณะอนุกรรมการผู้ทรงคุณวุฒิและเจ้าหน้าที่ที่เกี่ยวข้อง เข้าร่วมฯ
ณ ห้องประชุมสํานักงานกองทุนยุติธรรม ชั้น ๒๒ อาคารซอฟต์แวร์ปาร์ค
ถนนแจ้งวัฒนะ อําเภอปากเกร็ด จังหวัดนนทบุรี
รัฐบาลไทย-ข่าวทำเนียบรัฐบาล-ก.แรงงาน ประชุมสัมมนาโครงการพัฒนาการประเมินคุณธรรมและความโปร่งใสในการดำเนินงาน
วันพุธที่ 7 มีนาคม 2561
ก.แรงงาน ประชุมสัมมนาโครงการพัฒนาการประเมินคุณธรรมและความโปร่งใสในการดําเนินงาน
วันที่ 7 มีนาคม 2561 เวลา 09.00 น. นางเพชรรัตน์ สินอวย รองปลัดกระทรวงแรงงาน เป็นประธานในพิธีเปิดการประชุมสัมมนาเชิงปฏิบัติการโครงการพัฒนาการประเมินคุณธรรมและความโปร่งใสในการดําเนินงานของกระทรวงแรงงาน เพื่อยกระดับค่าดัชนีชี้วัดภาพลักษณ์คอร์รัปชั่น
รัฐบาลไทย-ข่าวทำเนียบรัฐบาล-กสร.ขอความร่วมมือนายจ้างกำชับลูกจ้างปฏิบัติตามมาตรการป้องกันโควิด 19
วันศุกร์ที่ 10 เมษายน 2563
กสร.ขอความร่วมมือนายจ้างกําชับลูกจ้างปฏิบัติตามมาตรการป้องกันโควิด 19
​          กรมสวัสดิการและคุ้มครองแรงงาน ขอความร่วมมือสถานประกอบกิจการกํากับดูแลลูกจ้างปฏิบัติตามมาตรการภาครัฐอย่างเคร่งครัด เพื่อป้องกันการแพร่ระบาดของโรคติดเชื้อไวรัสโคโรนา 2019
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) เปิดเผยว่า ตามที่ กสร.ได้ออกแนวทางในการขอความร่วมมือนายจ้าง ลูกจ้างเกี่ยวกับมาตรการเฝ้าระวัง การป้องกันการแพร่ระบาดของโรคติดเชื้อไวรัสโคโรนา 2019 (COVID-19) หรือ โควิด-19 เช่น การให้ความรู้แก่ลูกจ้าง ทําความสะอาดสถานที่ทํางานอย่างสม่ําเสมอ การตรวจคัดกรองลูกจ้างก่อนเข้าทํางาน เป็นต้น เพื่อให้การดําเนินการป้องกันการแพร่ระบาดของเชื้อไวรัสดังกล่าวเป็นไปอย่างต่อเนื่อง ได้สั่งการให้พนักงานตรวจแรงงานติดตามการดําเนินการตามมาตรการดังกล่าว รวมไปถึงการดําเนินการตามมาตรการของหน่วยงานภาครัฐ เช่น มาตรการเว้นระยะห่างระยะห่างทางกายภาพ (Physical distancing) การสวมหน้ากากอนามัยระหว่างเดินทางไปกลับจากที่ทํางานและบ้านพัก การสลับเวลาในการรับประทานอาหารของพนักงานเพื่อลดความแออัด เป็นต้น รวมทั้งขอความร่วมมือนายจ้าง เจ้าของสถานประกอบกิจการให้กํากับดูแลลูกจ้างที่มาปฏิบัติงาน และลูกจ้างที่นายจ้างกําหนดให้ทํางานที่บ้าน (Work from home) ปฏิบัติตามมาตรการดังกล่าวด้วย
อธิบดีกสร. กล่าวเพิ่มเติมว่า ขอให้ลูกจ้างที่มาปฏิบัติงานในสถานประกอบกิจการและที่ทํางานจากที่บ้านร่วมมือกันในการปฏิบัติตามมาตรการในการป้องกันการแพร่ระบาดของโรคติดเชื้อไวรัสโคโรนา 2019 (COVID-19) หรือ โควิด-19 ที่สถานประกอบกิจการและหน่วยงานภาครัฐกําหนดอย่างเคร่งครัดเพื่อร่วมกันป้องกันและการแพร่ระบาดของไวรัสดังกล่าว ทั้งนี้ หากมีข้อสงสัยเกี่ยวสิทธิหน้าที่สามารถสอบถามได้ที่ สํานักงานสวัสดิการและคุ้มครองแรงงานจังหวัดทุกจังหวัด และสํานักงานสวัสดิการและคุ้มครองแรงงานกรุงเทพมหานครทุกพื้นที่ หรือโทรศัพท์สายด่วน 1506 กด 3
รัฐบาลไทย-ข่าวทำเนียบรัฐบาล-รัฐบาลร่วมกับภาคเอกชนจัดจำหน่ายข้าวสารเหนียวถุงราคาพิเศษ
วันจันทร์ที่ 16 กันยายน 2562
รัฐบาลร่วมกับภาคเอกชนจัดจําหน่ายข้าวสารเหนียวถุงราคาพิเศษ
วันเสาร์ที่ 14 กันยายน 2562
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลร่วมกับสมาคมผู้ประกอบการข้าวถุงไทย สมาคมโรงสีข้าวไทย ผู้ประกอบการโรงสี จัดจําหน่ายข้าวสารเหนียวถุงราคาพิเศษ คุณภาพมาตรฐาน กว่า 260,000 ถุง ตามโครงการลดภาระค่าครองชีพผู้บริโภคข้าวเหนียว ณ ร้านธงฟ้าฯ ทั่วประเทศกว่า 1,400 ร้าน (ยกเว้นภาคใต้) ขนาด 2 กก. ราคาถุงละ 70 บาท และขนาด 5 กก. ราคาถุงละ 160 บาท โดยเบื้องต้นจะทยอยส่งสินค้า 300 ตัน และส่งให้ครบ 1,000 ตันภายในเดือนนี้ ประชาชนสามารถซื้อสินค้าขนาด 5 กก.ได้ไม่เกินคนละ 1 ถุง และขนาด 2 กก.ไม่เกินคนละ 3 ถุง เพื่อป้องกันการกักตุน และกระจายสินค้าอย่างทั่วถึง ทั้งนี้ รัฐบาลมุ่งหวังบรรเทาความเดือดร้อนของประชาชนและผู้ค้าข้าวจากปัญหาราคาข้าวเหนียวปรับตัวสูงขึ้น เพราะภัยแล้งทําให้ผลผลิตออกสู่ตลาดลดลง
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-สถานกงสุลใหญ่ ณ เมืองเจดดาห์ จัดส่งสิ่งของยังชีพเพื่อแจกจ่ายให้แก่คนไทยในเมืองมักกะห์ที่ได้รับความเดือดร้อนจากมาตรการเคอร์ฟิว [กระทรวงการต่างประเทศ]
วันศุกร์ที่ 24 เมษายน 2563
สถานกงสุลใหญ่ ณ เมืองเจดดาห์ จัดส่งสิ่งของยังชีพเพื่อแจกจ่ายให้แก่คนไทยในเมืองมักกะห์ที่ได้รับความเดือดร้อนจากมาตรการเคอร์ฟิว [กระทรวงการต่างประเทศ]
สถานกงสุลใหญ่ ณ เมืองเจดดาห์ จัดส่งสิ่งของยังชีพเพื่อแจกจ่ายให้แก่คนไทย จํานวน 400 ครอบครัว รวมกว่า 1,600 คนในเมืองมักกะห์ที่ได้รับความเดือดร้อนจากมาตรการเคอร์ฟิว
สถานกงสุลใหญ่ฯ จัดส่งสิ่งของยังชีพเพื่อมอบให้คนไทย 400 ครอบครัว ในเมืองมักกะห์
เมื่อวันที่ 23 เมษายน 2563 สถานกงสุลใหญ่ ณ เมืองเจดดาห์ ได้จัดเตรียมถุงยังชีพ ประกอบด้วย ข้าวสาร แป้งสาลี ปลากระป๋อง ซอสปรุงรส น้ําปลา น้ําตาล และน้ํามันประกอบอาหาร รวมจํานวน 400 ชุด เพื่อส่งมอบให้ไปแจกจ่ายให้แก่ครอบครัวคนไทยกว่า 1,600 คน ในเมืองมักกะห์ที่ได้รับความเดือดร้อนจากมาตรการเคอร์ฟิว
การจัดส่งสิ่งของไปยังเมืองมักกะห์สามารถเกิดขึ้นได้เนื่องจากความพยายามอย่างหนักในการประสานงานกับหน่วยงานที่เกี่ยวข้องหลายฝ่ายภายใต้ข้อจํากัดที่สถานกงสุลใหญ่ฯ ไม่ได้รับอนุญาตให้เดินทางออกจากเมืองเจดดาห์ โดยสถานกงสุลใหญ่ฯ ขอขอบคุณชมรมคนไทยในภาคตะวันตกฯ และแกนนําชุมชนไทยในเมืองมักกะห์ ซึ่งมีบทบาทสําคัญในการช่วยกระจายสิ่งของไปยังเขตต่าง ๆ ของเมืองมักกะห์ มา ณ โอกาสนี้
สถานกงสุลใหญ่ฯ ขอยืนยันความพร้อมในการดูแลและให้ความช่วยเหลือชุมชนไทยในภาคตะวันตกทุกท่านอย่างเต็มที่ อย่างไรก็ตาม ภายใต้ข้อจํากัดของสถานการณ์และงบประมาณที่มีอยู่ จึงอาจไม่สามารถครอบคลุมได้อย่างทั่วถึงในเวลาอันสั้น ทั้งนี้ หากมีชุมชนไทยที่ต้องการได้รับความช่วยเหลือเร่งด่วน ก็ขอได้โปรดติดต่อประสานงานโดยตรงมายังสถานกงสุลใหญ่ฯ ที่หมายเลขฉุกเฉิน 056 808 1224 และ 056 8212203
รัฐบาลไทย-เตือนผู้แสวงหาประโยชน์โดยมิชอบจากมาตรการเยียวยา 5,000 บาท (3 เดือน) ไม่ควรฉวยโอกาสในช่วงวิกฤติ [กระทรวงการคลัง]
วันเสาร์ที่ 28 มีนาคม 2563
เตือนผู้แสวงหาประโยชน์โดยมิชอบจากมาตรการเยียวยา 5,000 บาท (3 เดือน) ไม่ควรฉวยโอกาสในช่วงวิกฤติ [กระทรวงการคลัง]
คลังได้รับรายงานเกี่ยวกับการเริ่มมีพฤติกรรมแสวงหาประโยชน์โดยมิชอบจากมาตรการเยียวยา 5,000 บาท (3 เดือน) โดยกลุ่มมิจฉาชีพที่ฉวยโอกาสในช่วงวิกฤติเอารัดเอาเปรียบผู้ได้รับความเดือดร้อนจากไวรัส Covid-19 ผ่านวิธีการต่างๆ
นายลวรณ แสงสนิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่า ได้รับรายงานเกี่ยวกับการเริ่มมีพฤติกรรมแสวงหาประโยชน์โดยมิชอบจากมาตรการเยียวยา 5,000 บาท (3 เดือน) โดยกลุ่มมิจฉาชีพที่ฉวยโอกาสในช่วงวิกฤติเอารัดเอาเปรียบผู้ได้รับความเดือดร้อนจากไวรัส Covid-19 ผ่านวิธีการต่างๆ เช่น การหักหัวคิวหรือการหลอกลวงประชาชน เป็นต้น จึงขอตักเตือนไปยังกลุ่มผู้มีพฤติกรรมดังกล่าว ขอให้หยุดการกระทําทันที เนื่องจากในขณะนี้หน่วยงานรัฐที่เกี่ยวข้องมีการตรวจสอบอย่างเข้มงวด และพร้อมจะดําเนินการตามกฎหมายทันที ซึ่งการกระทําดังกล่าวเป็นความผิดฐานฉ้อโกง ตามประมวลกฎหมายอาญา ต้องระวางโทษจําคุกไม่เกินสามปี หรือปรับไม่เกินหกหมื่นบาท หรือทั้งจําทั้งปรับ
ทั้งนี้ ขอให้ประชาชนช่วยกันสอดส่อง หากพบข้อเสนออื่นใดที่เกี่ยวข้องกับมาตรการเยียวยา 5,000 บาท (3 เดือน) ซึ่งไม่ได้มาจากรัฐบาลหรือหน่วยงานที่เกี่ยวข้อง ขอให้พึงระวังและอย่าหลงเชื่อโดยง่าย และขอเน้นย้ําว่า มาตรการเยียวยา 5,000 บาท (3 เดือน) เปิดรับลงทะเบียนผ่านทาง www.เราไม่ทิ้งกัน.com เริ่มตั้งแต่วันเสาร์ที่ 28 มีนาคม 2563 เวลา 18.00 น. เป็นต้นไป โดยจะเปิดรับลงทะเบียนอย่างต่อเนื่อง ตลอด 24 ชั่วโมงทุกวัน เพื่อให้ครอบคลุมแรงงาน ลูกจ้างชั่วคราว หรือผู้ประกอบอาชีพอิสระ ซึ่งได้รับผลกระทบจากไวรัส Covid-19 อย่างทั่วถึง และการจ่ายเงินเยียวยาจะจ่ายครั้งละ 5,000 บาทต่อเดือน เป็นเวลา 3 เดือนต่อเนื่อง ตั้งแต่เดือนเมษายนถึงเดือนมิถุนายน 2563 เท่านั้น
Call Center ธนาคารกรุงไทย จํากัด (มหาชน) โทร. 02-111-1144
สํานักงานเศรษฐกิจการคลัง
โทร. 0 2273 9020 ต่อ 3421-25, 3427, 3429-30, 3572 (ในวันและเวลาราชการ)